Rīgā

Datums skatāms laika zīmogā Nr. 3.1-20/2020/315

Uz 29.10.2020. Nr. 43 23.§

**Zemkopības ministrijai**

*Par atzinuma sniegšanu (VSS-932)*

Ekonomikas ministrija savas kompetences ietvaros ir izskatījusi Zemkopības ministrijas izstrādāto Ministru kabineta noteikumu projektu "Prasības piena produktu un tos saturošu produktu papildu marķējumam" (turpmāk – Noteikumu projekts), kas izsludināts 2020.gada 29.oktobra Valsts sekretāru sanāksmē (prot. Nr.43 23.§, VSS-932) un informē, ka konceptuāli atbalsta to tālāku virzību, vienlaikus izsakot šādus iebildumus:

1) Pamatojoties uz Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība", 5.1 punktu, lūdzam aizpildīt Noteikumu projekta anotācijas kopsavilkumu, tajā iekļaujot arī informāciju par plānoto Noteikumu projekta spēkā stāšanās laiku.

2) Lūdzam papildināt Noteikumu projekta anotācijas V sadaļu, precizējot informāciju par to, kurā Noteikumu projekta izstrādes stadijā tas tiks paziņots Eiropas Komisijai.

3) Atbilstoši 2018. gada 2. oktobra Eiropas Parlamenta un Padomes Regulai (ES) Nr. 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, dalībvalstīm tiešsaistē jānodrošina Produktu vienotajos kontaktpunktos pieejamo informāciju, t.sk. informāciju par produktu tehniskajiem noteikumiem un to prasībām. Lūdzam norādīt Noteikumu projekta anotācijā informāciju par šo tehnisko noteikumu publicēšanu Produktu vienotajā kontaktpunktā [www.latvija.lv](http://www.latvija.lv) pēc Noteikumu projekta spēkā stāšanās. Papildus informāciju par jau publicētajiem Latvijas tehniskajiem noteikumiem, lūdzam skatīt: <https://www.latvija.lv/lv/DzivesSituacijas/prasibas-produktiem/2_Tehniskie_noteikumi>.

**Cieņā**

**Valsts sekretāra vietniece Zaiga Liepiņa**

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Anda Stiebre 67013019

anda.stiebre@em.gov.lv

Krastiņa 67013161

Sigita.Krastina@em.gov.lv